Minerva McGonagall

Minerva McGonagall (r. 4. oktobra 1925.) je imaginarni lik iz serije romana o Harry Potteru autorice J. K. Rowling. Na početku priče je zamjenica direktora u školi vještičarenja i čarobnjaštva u Hogwartsu, predstojnica doma Gryffindora i profesorica Preobrazbe koju je počela predavati u decembru 1956. McGonagallica smatra preobrazbu najtežom i najzahtjevnijom granom magije.

Profesorica McGonagall ima crnu kosu koju skuplja u punđu. J.K. Rowling je rekla da ima 70 godina. Nosi četvrtaste naočale koje se slažu sa šarama mačke u koju se može pretvoriti (prof. McGonagall je animagus - vještica koja se može pretvoriti u životinju). Voli karirane uzorke, vjerovatno zbog svog škotskog porijekla; čak je i njena svečana pelerina od tkanine kariranog uzorka. Profesorica McGonagall je podržavala Albusa Dumbledorea i još je uvijek članica Reda Feniksa. Njeno ime dolazi od imena rimske božice mudrosti, Minerve.

Prof. McGonagall u filmovima o Harry Potteru glumi Maggie Smith.

 Uloga u priči 

Minervu McGonagall prvi put se susreće u prvom poglavlju Harry Pottera i Kamenu mudraca kada se susreće s Albusom Dumbledoreom u Kalininom prilazu. Odmah je pokazano da je ona Animagus: cijeli dan sjedila je na kamenom zidu u obličju mačke. U tom poglavlju možemo vidjeti i većinu njenih osobina: brigu (brine se kad joj Dumbledore otkrije gdje će ostaviti Harryja); otresitost (kritizira mnoge osobe, uključujući i Hagrida; i inteligenciju. McGonagallica vodi ceremoniju svrstavanja u Hogwartsu. Od učenika zahtijeva poštovanje.

Prof. McGonagall voli metloboj i ,kao predstojnica doma Gryffindora, zanima se za napredak ekipe svog doma u metloboju. U prvoj je knjizi, nakon što je vidjela kako Harry majstorski leti na metli preporučila je da on postane novi tragač, iako mu kao učeniku prve godine ne bi bilo dozvoljeno igranje metloboja.

Često je Harryu znala natuknuti neke stvari koje bi mu kasnije pomogle, pa mu je tako na petoj godini rekla da Ministarstvo magije nadzire sve načine komunikacije u Hogwartsu i izvan njega. U to je vrijeme bila i članica osoblja koja je najviše pokazivala da ne voli Dolores Umbridge, ali nije je se bojala. Svi su Umbridgičini pokušaji miješanja u posao prof. McGonagall neslavno propali. Tokom Umbridgeičine 'vlasti' u Hogwartsu, profesorica McGonagall je jednom promatrala Peevesa kako pokušava odvrnuti veliki kristalni luster i usput mu je šapnula da se "odvrće na drugu stranu". Posudila mu je i svoj štap za hodanje kojim je on udarao Umbridgeicu dok je ova napuštala Hogwarts.

Nakon smrti Albusa Dumbeldorea prof. McGonagall je ponovno postala direktorica Hogwartsa. Još nije sigurno hoće li zadržati to mjesto i hoće li Hogwarts uopće ostati otvoren.

ca:Personal de Hogwarts#Minerva McGonagall
cs:Bradavičtí zaměstnanci#Minerva McGonagallová
da:Hogwarts' stab#Minerva McGonagall
de:Figuren der Harry-Potter-Romane#Minerva McGonagall
en:Hogwarts staff#Minerva McGonagall
fr:Poudlard#Personnel
lt:Hogvartso personalas#Minerva Makgonagal
pl:Pracownicy Hogwartu#Minerwa McGonagall
vi:Nhân viên Hogwarts#Minerva McGonagall